SAWAD บวก 2.35% คาดกำไร Q1/60 ทำสถิติใหม่-เล็งขยายสาขาต่อเนื่อง
SAWAD บวก 2.35% ล่าสุด ณ เวลา 11.23 น. ราคาอยู่ที่ 43.50 บาท บวก 1.00 บาท หรือ 2.35% สูงสุดที่ 44.25 บาท ต่ำสุดที่ 42.75 บาท มูลค่าซื้อขายที่ 210.55 ล้านบาท โบรกฯ แนะ “ซื้อ” ชูเป้า 56 บาท คาดกำไร Q1/60 ทำสถิติใหม่ หลังสินเชื่อเช่าซื้อ-สินเชื่อส่วนบุคคลเติบโตเร็ว – เล็งขยายสาขาต่อเนื่อง
23 ก.พ. 2560

ผู้สื่อข่าวรายงานว่า ราคาหุ้นบริษัท ศรีสวัสดิ์ พาวเวอร์ 1979 จำกัด (มหาชน) หรือ SAWAD ณ เวลา 11.23 น. ราคาอยู่ที่ 43.50 บาท บวก 1.00 บาท หรือ 2.35% สูงสุดที่ 44.25 บาท ต่ำสุดที่ 42.75 บาท มูลค่าซื้อขายที่ 210.55 ล้านบาท 
 
ด้านบล.บัวหลวง แนะนำ “ซื้อ” SAWAD ราคาเป้าหมาย 56 บาท/หุ้น โดยคาดรายงานกำไรไตรมาส 1/60 ทำสิถิติใหม่ ทั้งจากปีก่อนและจากไตรมาสก่อน หนุนโดยสินเชื่อเช่าซื้อและธุรกิจปล่อยกู้สินเชื่อบุคคลที่เติบโตอย่างรวดเร็ว จึงมองเห็นอัพไซด์ต่อเป้าหมายสินเชื่อเติบโตของเรามากขึ้น เนื่องจากบริษัทแผนขยายสาขาเพิ่มต่อเนื่อง และตั้งสำรองค่าเผื่อหนี้สูญฯลดลงกว่าประมาณการของฝ่ายวิจัยและตลาดในปีนี้ 